Številka: /2025

Datum: januar 2025

##### POROČILO O IZVAJANJU NADZORA

**NAD OBRATI TVEGANJA ZA OKOLJE**

**V KOLEDARSKEM LETU 2024**

# Uvod:

Inšpekcija za okolje je v letu 2024 izvajala nadzor nad obrati tveganja za okolje v skladu z določbami 245. člena Zakona o varstvu okolja (ZVO-2), ki določa, da mora biti obdobje med dvema zaporednima pregledoma:

* največ eno leto za obrate večjega tveganja,
* največ tri leta za obrate manjšega tveganja.

Nadzor je bil izveden skladno s programom nadzora za leto 2024, ki je del večletnega načrta (2023–2025). Skladno z načrtom so bili pregledani vsi obrati večjega tveganja za okolje in sedem obratov manjšega tveganja za okolje.

## Nadzor nad obrati večjega tveganja

V letu 2024 se je nadzor nad obrati večjega tveganja izvajal na naslednjih področjih:

1. podatki o obratu in njegovem upravljavcu;
2. količine, lastnosti in ravnanje z nevarnimi snovmi;
3. sistem obvladovanja varnosti;
4. navodila za varno delo na varnostno pomembnih delovnih mestih in varnostna kultura;
5. izobraževanje zaposlenih za ravnanje v primeru večjih nesreč z nevarnimi snovmi;
6. način zagotavljanja varnega obratovanja obrata in vzdrževanje varnostno pomembnih naprav;
7. obvladovanje sprememb v obratu.

Tabela 1: Povzetek o nadzoru nad obrati večjega tveganja za okolje in izrečenih ukrepih v letu 2024

| **Obrat večjega tveganja** | | **Ugotovitve** | **Ukrepi** |
| --- | --- | --- | --- |
|  | **ALBAUGH Tovarna kemičnih izdelkov d.o.o.**  Grajski trg 21  2327 Rače | Ni vzpostavil formalnega sistema za uvajanje sprememb. | Odločba |
|  | **ATOTECH SLOVENIJA, d.d.**  Podnart 43  4244 Podnart | Ni bilo ugotovljenih nepravilnosti. |  |
|  | **BELINKA PERKEMIJA d.o.o**  Zasavska cesta 95 1001 Ljubljana | Ni vzpostavil formalnega sistema za uvajanje sprememb . | Odločba (kontrolni pregled v letu 2025) |
|  | **BUTAN PLIN, d.d. Ljubljana**  Verovškova 70  1000Ljubljana | Ni bilo ugotovljenih nepravilnosti |  |
|  | **F.A. MAIK Transport d.o.o.**  Perhavčeva ulica 10  2000 Maribor | Ni ugotovljenih nepravilnosti |  |
|  | **Fenolit d.d. Borovnica**  Breg 22  1353 Borovnica | Ni bilo ugotovljenih nepravilnosti | . |
|  | **Kansai Helios Slovenija d.o.o.** Količevo 65  1230 Domžale | zavezanec mora predložiti podatke in dokazila, ki niso bili predloženi ob pregledu | Postopek še traja |
|  | **Kansai Helios Slovenija d.o.o. Lokacija Medvode** Škofjeloška 50  1215 Medvode | zavezanec mora predložiti podatke in dokazila, ki niso bili predloženi ob pregledu | Postopek še traja |
|  | **INA SLOVENIJA d.o.o, PE KOZINA** Kolodvorska 18 6240 Kozina | Ni bilo ugotovljenih nepravilnosti |  |
|  | **INTEREUROPA d.d., Filiala Celje, Poslovna enota Maribor**  Tržaška cesta 45  2000 Maribor | Ni bilo ugotovljenih nepravilnosti |  |
|  | **ISTRABENZ PLINI d.o.o Koper** Sermin 8a  6000 Koper | Ni bilo ugotovljenih nepravilnosti |  |
|  | **ISTRABENZ PLINI d.o.o Koper PE VZHODNA SLOVENIJA**  Plinarniška 1  3000 Celje | Ni bilo ugotovljenih nepravilnosti |  |
|  | **LECANA d.o.o.** Ljubljanska 45  1241 Kamnik | Ni bilo ugotovljenih nepravilnosti. |  |
|  | **LUKA KOPER d.d.** Vojkovo nabrežje 38  6501 Koper | Ni bilo ugotovljenih nepravilnosti |  |
|  | MELAMIN Kemična tovarna d.d. Kočevje  Tomšičeva 9  1330 Kočevje | Ni bilo ugotovljenih nepravilnosti. |  |
|  | **PETROL d.d. Skladišče UNP Štore**  Teharje 101,  3221 Teharje | Ugotovljene nepravilnosti pri uporabi skladiščnih naprav, ki so odpravljene že tekom pregleda |  |
|  | **PETROL d.d., PE INSTALACIJA SERMIN** Sermin 10/a 6000 Koper | Ni bilo ugotovljenih nepravilnosti |  |
|  | **PETROL d.d. Ljubljana, SKLADIŠČE GORIV LENDAVA**  Trimlini 1H  9220 Lendava | Načrt izobraževanja ni bil izdelan | odločba |
|  | **PETROL d.d. Ljubljana, SND RAČE**  Turnerjeva ulica 24  2311 Fram | Ni bilo ugotovljenih nepravilnosti |  |
|  | **PETROL d.d. Ljubljana, SND Celje**  Gaji 30  3000 Celje | Ni bilo ugotovljenih nepravilnosti |  |
|  | **PLAMA-PUR, Proizvodnja in predelava plastičnih mas d.d.** Podgrad 17  6244 Podgrad | Ni bilo ugotovljenih nepravilnosti |  |
|  | **PLINARNA MARIBOR d.d., Center za skladiščenje UNP Bohova** Ledina 26  2000 Maribor | Ni bilo ugotovljenih nepravilnosti |  |
|  | **STEKLARNA ROGAŠKA d.d.**  Ulica talcev 1  3250 Rogaška slatina | Ni vzpostavil formalnega sistema za uvajanje sprememb | odločba |
|  | **TAB d.d., TOPLA**  Mušenik 18, 2393 Črna na Koroškem | Ni bilo ugotovljenih nepravilnosti |  |
|  | **TAB d.d., SPE IB** Žerjav 81, 2393 Črna na Koroškem | Ni bilo ugotovljenih nepravilnosti |  |
|  | **TALUM, tovarna aluminija, d.d., Kidričevo**  Tovarniška cesta 10  2325 Kidričevo | Manjše nepravilnosti | Opozorilo |
|  | **TITUS d.o.o.**  Dekani 5  6271 Dekani | Ni bilo ugotovljenih nepravilnosti |  |
|  | **TKI Hrastnik d.d**  Za Savo 6  1430 Hrastnik | Ni bilo ugotovljenih nepravilnosti |  |
|  | **ZAVOD RS ZA BLAGOVNE REZERVE Skladišče naftnih derivatov Ortnek**  Ortnek 9a  1316 Ortnek | Ni bilo ugotovljenih nepravilnosti |  |

## .Nadzor nad obrati manjšega tveganja za okolje

Nadzor nad obrati manjšega tveganja za okolje se je izvajal na naslednjih področjih:

* 1. preverjanje količin in lastnosti prisotnih nevarnih snovi;
  2. zunanja tveganja in viri nevarnosti, ki lahko povečajo tveganje za nastanek ali posledice nesreč;
  3. prisotnost kemikalij, ki lahko medsebojno burno reagirajo;
  4. imenovanje skrbnika za okolje in njegove pristojnosti;
  5. zavarovanje za okoljsko škodo;
  6. zasnova zmanjšanja tveganja za okolje;
  7. ukrepi za preprečevanje in zmanjševanje posledic nesreč;
  8. informacije za javnost o varnostnih ukrepih;
  9. ukrepi za preprečevanje nesreč pri pretakanju nevarnih snovi v/iz rezervoarjev v skladiščih in vmesnih rezervoarjih.

Tabela 2: Povzetek o nadzoru nad obrati manjšega tveganja za okolje in izrečenih ukrepih v letu 2024

| **Obrati manjšega tveganja za okolje na lokaciji** | | **Ugotovitve** | **Ukrepi** |
| --- | --- | --- | --- |
|  | **ECOLAB d.o.o.**  Vajngerlova ulica 4  2000 Maribor | Ni bilo ugotovljenih večjih nepravilnosti | Opozorilo na zapisnik |
|  | **EKO-NAFTA d.o.o.**  Trimlini 65a  9220 Lendava | Ni bilo ugotovljenih večjih nepravilnosti | Opozorilo na zapisnik |
|  | **JAVNO PODJETJE ENERGETIKA LJUBLJANA d.o.o.**  Verovškova ulica 62  1000 Ljubljana | Ni ugotovljenih nepravilnosti |  |
|  | **KRKA d.d.**  Šmarješka cesta 6  8501 Novo mesto | Ni ugotovljenih nepravilnosti |  |
|  | **MESSER SLOVENIJA d.o.o., Kisikarna Škofja Loka**  Trata 32a  Škofja Loka | Ni ugotovljenih nepravilnosti |  |
|  | **SAPIO PLINI d.o.o.**  Bukovžlak 107  3000 Celje | Ni bilo ugotovljenih večjih nepravilnosti | Opozorilo na zapisnik |
|  | **TKK PROIZVODNJA KEMIČNIH IZDELKOV d.o.o.**  Srpenica 1  5224 Srpenica | Ni ugotovljenih nepravilnosti |  |

Večina obratov izpolnjuje osnovne zahteve glede varnosti, vendar se še vedno pojavljajo pomanjkljivosti, zlasti pri obvladovanju sprememb v obratih in pri vzpostavitvi formalnih sistemov za varnostno upravljanje.

Pri obrati večjega tveganja so bile najpogostejše ugotovljene nepravilnosti:

* pomanjkanje formalnega sistema za uvajanje sprememb,
* pomanjkljivi načrti izobraževanja,

Pri obratih manjšega tveganja so bile ugotovljene le manjše nepravilnosti.

# Predlogi za izboljšanje nadzora

Za zagotavljanje večje varnosti obratov, bi bila potrebna sprememba zakonodaje tako, da Seveso nadzora ne bi opravljala samo inšpekcija za okolje ter IRSVNDN, temveč bi posamezna področja, ki jih že sedaj nadzirajo druge inšpekcije po svojih predpisih (predvsem varstvo pri delu) nadzirale tudi z vidika seveso direktive. Nadzor bi lahko koordinirala inšpekcija za okolje.

Ker nadzor nad sistemom obvladovanja varnosti zahteva specifična znanja, bi bilo potrebno dodatno izobraževanje inšpektorjev na tem področju (vsaj izobraževanje s področja notranje presoje po ISO standardih). Ker je IMPEL začel pokrivati tudi varnostna vprašanja na seveso področju, bi bila udeležba seveso inšpektorjev na njihovih srečanjih – izobraževanjih zelo koristna.

Nadalje bi bilo smiselno pripraviti vprašalnike za posamezne vrste obratov oziroma za posamezne dejavnosti znotraj obratov. Najbolj učinkovito bi bilo, če bi jih oblikovali strokovnjaki za varnost na posameznih področjih, kot so transport nevarnih tekočin, skladiščenje ali kemijski reaktorji. Poleg tega bi bilo treba osvežiti in nadgraditi znanje inšpektorjev — tako na področju varnostnih ukrepov kot tudi obvladovanja tveganja (npr. HAZOP, EMAS, ARAMIS). Z dodatnimi izobraževanji bi lahko inšpekcijski nadzor nad obrati tveganja postal bolj učinkovit.